**PANEVĖŽIO R. RAGUVOS GIMNAZIJA**

**DIREKTORĖS INESOS VIETIENĖS**

**2023 METŲ VEIKLOS ATASKAITA**

2024-01-18 Nr. 1

Raguva

**I SKYRIUS**

**STRATEGINIO PLANO IR METINIO VEIKLOS PLANO ĮGYVENDINIMAS**

|  |
| --- |
| Panevėžio r. Raguvos gimnazija, siekdama demokratiškos, atviros ir modernios gimnazijos, kurios aplinka orientuota į bendražmogiškąsias vertybes, vizijos, 2019–2023 m. strateginiame plane išskyrė tris strategines programas:  1. Inovatyvus ir tyrinėjantis mokymas(is). Programos tikslas – kurti sąlygas sėkmingam mokymuisi;  2. Mokymasis individualios pažangos augimui. Programos tikslas – siekti kiekvieno besimokančiojo ir mokančiojo pažangos, kuriant unikalią mokyklos kultūrą;  3. Savitos ir įtraukios mokymo(si) aplinkos. Programos tikslas – kurti mokymąsi įgalinančias edukacines aplinkas.  2023 m. pirmoje programoje buvo įgyvendinamos trys priemonės: 1. Ugdymo(si) veiklų įvairovės užtikrinimas. 2. Išmanaus mokymo(si) stiprinimas. 3. Mokymosi būdų ir formų, skatinančių mokinių socialumą ir individualią pažangą, taikymas ir įvairovė. Priemonėms įgyvendinti buvo kelti 8 priemonės diegimo uždaviniai ir numatytos 29 veiklos, iš kurių įgyvendintos 28. Programos įgyvendinimo rodiklis – 96,5 %.  2023 m. antrojoje programoje buvo įgyvendinamos keturios priemonės: 1. Grįžtamojo ryšio kultūros formavimas. 2. Partnerystės strategijos plėtojimas. 3. Mokytojų profesinio augimo konsultuojantis kultūros stiprinimas. 4. Pedagoginės bendruomenės lyderystės tobulinimas, stiprinant asmenines profesines šiuolaikiško ugdymosi organizavimo kompetencijas. Priemonėms įgyvendinti buvo kelti 7 priemonės diegimo uždaviniai ir numatyta 21 veikla, įgyvendinta 20. Programos įgyvendinimo rodiklis – 95,2 %.  2023 m. trečiojoje programoje buvo įgyvendinamos trys priemonės: 1. Tyrinėjimui pritaikytų aplinkų kūrimas. 2. Turiningo laisvalaikio aplinkų kūrimas. 3. Aplinkų įgalinimas mokinių savivaldžiam mokymuisi. Mokinio veiklos užimtumo koordinavimas. Priemonėms įgyvendinti buvo kelti 6 priemonės diegimo uždaviniai ir numatyta 16 veiklų, iš kurių įgyvendinta 15. Programos įgyvendinimo rodiklis – 93,8 %.  Strateginio plano 2023 m. veiklų etapas įgyvendintas daugiau nei 95,2 % sėkmės rodiklių, pavieniai rodikliai viršija numatytus lūkesčius.  2023 metų veiklos plano prioritetai: inovatyvaus ir tyrinėjančio mokymosi veiklų įvairovės užtikrinimas; demokratiškos, kūrybingos, turinčios tvirtas vertybines nuostatas asmenybės ugdymas; saugios ir modernios gimnazijos kūrimas. Užmegzti glaudūs bendradarbiavimo santykiai su kūrybiškumo centru „Pragiedruliai“, Kauno technologijos universiteto Socialinių, humanitarinių mokslų ir menų fakultetu, Lietuvos mokinių neformaliojo švietimo centru, vystomos tarptautinės partnerystės – vykdomas „Erasmus+“ KA2 programos projektas „STEM connecting with Art“, įgyvendinant projekto veiklas, sėkmingai vykdyta tarpdalykinė integracija, mokiniai turėjo galimybę apsilankyti užsienio šalyse (Serbijoje ir Turkijoje) bei įgyti vertingų patirčių mokantis STEAM dalykų.  Aktyviai bendradarbiaujant su KTU Socialinių, humanitarinių mokslų ir menų fakultetu, 2023 metais sėkmingai tęstas mokslinis tarptautinis Europos Komisijos tyrimų ir inovacijų programos „Horizontas 2020“ finansuojamas, jaunimui piliečių mokslo iniciatyvas atveriantis projektas „YouCount“, kurio veiklos orientuotos į socialinės įtraukties kūrimą, panaudojant piliečių socialinį mokslą kaip priemonę mobilizuoti jaunimui sprendžiant jiems aktualias socialines problemas ir kuriant priklausymo bendruomenei jausmą.  Glaudžiai bendradarbiaujant su S. Eidrigevičiaus menų centru, sėkmingai įgyvendintas projektas „COOL‘tūra“, kurio veiklos orientuotos į kultūros atskirties mažinimą tarp miesto ir rajonų mokinių vartojamos kultūros, projektu siekta ugdyti mokinių kultūrinius gebėjimus, kūrybiškumą ir kompetencijas, formuoti mokinius kaip kokybiško profesionalaus meno vartotojus. Projekto veiklos padėjo mokiniams siekti asmeninių mokymosi tikslų, paįvairino ugdymo procesą, perkeldamos jį į profesionalaus meno erdves.  Nuo 2023 m. gegužės mėn. [Raguvos gimnazija aktyviai įsitraukė į Panevėžio rajono švietimo centro vykdomos programos „Europos horizontai“ projekto „Rūpinkimės: kurkime saugias ir sėkmingas mokyklas, kuriose skatinamas įtraukusis mokymasis ir gerinami mokymosi pasiekimai“ („LET'S CARE“) tarptautinį pilotinį tyrim](https://prsc.lt/lt/19-naujienos-2016-m/2016-2017/571-raguvos-gimnazija-dalyvauja-svietimo-centro-vykdomos-programos-europos-horizontai-projekto-rupinkimes-kurkime-saugias-ir-sekmingas-mokyklas-kuriose-skatinamas-itraukusis-mokymasis-ir-gerinami-mokymosi-pasiekimai-let-s-care-pilotiniame-tyrime)ą. Vykdant šį tarptautinį projektą bus atsižvelgta į mokytojų patirtis, susijusias su grįžtamojo ryšio dimensija klasėje, taip pat bus siekiama suprasti, kokios mokytojų galimybės bei kliūtys plėtoti saugų mokymą savo profesinėje praktikoje.  Gimnazijai itin svarbu nuolatinis mokinių mokymosi pasiekimų gerinimas. PUPP rezultatai 2023 m.: lietuvių kalbos ir literatūros – 7,06 balo, vidurkis Panevėžio rajone – 6,36 balo, matematikos – 5,06 balo, vidurkis Panevėžio rajone – 4,47 balo. VBE egzaminų rezultatų vidurkis: lietuvių kalbos ir literatūros – 33,4 %, šalyje – 56,3 %, matematikos – 21,6 %, šalyje – 23,9 %, anglų kalbos – 51,0 %, šalyje – 61,7 %, istorijos – 35,4 %, šalyje – 43,3 %, biologijos – 23,0 %, šalyje – 49,5 %, informacinės technologijos – 48,0 % , šalyje – 47,1 %. Įgijusių vidurinį išsilavinimą dalis nuo bendro abiturientų skaičiaus – 100 %. Įgijusių pagrindinį išsilavinimą dalis nuo bendro dešimtokų skaičiaus – 100 %.  Mokiniai aktyviai dalyvavo rajono, respublikos, tarptautiniuose konkursuose, olimpiadose ir užėmė nemažai prizinių vietų. Visus mokinių pasiekimus 2022–2023 m. m. galima rasti ir su jais susipažinti <https://raguvosgimnazija.lt/administracine-informacija/pasiekimai>.  Sėkmingai organizuotas ugdymo procesas, taikant įvairias virtualias mokymosi aplinkas: EDUKA klasė, EMA, TEAMS, kurios veiksmingai naudojamos 100 % gimnazijos mokytojų ir mokinių.  Raguvos gimnazijoje nuolat kuriama saugi ir šiuolaikiška edukacinė aplinka: 2023 m. atnaujintos 3 mokymosi erdvės (iš jų: 2 kabinetai ir mokinių poilsio erdvė), gimnazijos dirbtuvės, kuriose mokiniams organizuojamos technologijų dalyko pamokos. Įsigyti 3 moderniausi interaktyvūs ekranai „Promethean“, jie sudarė palankesnes sąlygas mokytojams kūrybiškiau organizuoti ugdymo procesą, paskatino mokinius labiau įsitraukti į ugdymo procesą, taip pat interaktyvų bendravimą ir bendradarbiavimą įvairių dalykų pamokose. Gimnazijos vidaus ir lauko erdvės pritaikytos kokybiškam mokymuisi, jos veiksmingai naudojamos įgyvendinant atnaujintą ugdymo turinį (UTA). |

**II SKYRIUS**

**2023 METŲ VEIKLOS UŽDUOTYS, REZULTATAI IR RODIKLIAI**

**1. Pagrindiniai praėjusių metų veiklos rezultatai**

|  |  |  |  |
| --- | --- | --- | --- |
| Metų užduotys (toliau – užduotys) | Siektini rezultatai | Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos) | Pasiekti rezultatai ir jų rodikliai |
| 1.1. Įgyvendinti atnaujintą ugdymo turinį. | 1.1.1. Sukurti veiksmingai veikiančią pokyčio valdymo schemą, siekiant bendrojo ugdymo turinio  atnaujinimo (UTA).  1.1.2. Gimnazijos vadovai ir mokytojai  dalyvaus kvalifikacijos  tobulinimo renginiuose,  diskusijose atnaujinto ugdymo turinio įgyvendinimo temomis. | 1.1.1.1. Veiksmingas pokyčių valdymo planas (žingsniai), siekiant bendrojo ugdymo turinio (UTA) atnaujinimo gimnazijoje.  1.1.2.1. Gimnazijos vadovai organizuoja mokytojų profesinių  kompetencijų ugdymąsi mokykloje, mokantis vieniems su kitais ir vieniems iš kitų. 100 proc. mokytojų mokysis kolegialiai.  1.1.2.2. 100 proc. gimnazijos mokytojų geba atnaujinti  ilgalaikius dalykų planus,  kurie dera su atnaujintomis  Bendrosiomis programomis ir geba dirbti pagal atnaujintą ugdymo turinį. | 1.1.1.1.1. Parengtas nuoseklus UTA įgyvendinimo gimnazijoje 2023 metais veiklos planas.  1.1.2.1.1. Vienuolika Raguvos gimnazijos mokytojų dalyvauja Nacionalinės švietimo agentūros organizuojamuose nacionaliniuose UTA mokymuose, jie kolegialiai dalijasi įgytomis žiniomis ir praktiniais gebėjimais su gimnazijos pedagogais.  1.1.2.1.2. 100 proc. gimnazijos mokytojų ugdo savo profesines kompetencijas aktualiomis UTA temomis, mokydamiesi kolegialiai.  1.1.2.2.1. 100 proc. gimnazijos mokytojų geba planuoti ir rengti ilgalaikius mokomųjų dalykų planus,  kurie dera su atnaujintomis Bendrosiomis programomis bei geba dirbti pagal atnaujintą ugdymo turinį.  1.1.2.2.2. Susitarimai gimnazijos pedagoginėje bendruomenėje dėl 30 proc. unikalaus turinio mokykloje, kurie aptarti ir užfiksuoti ugdymo plane bei išanalizuoti ilgalaikiuose mokytojų veiklos planuose. |
| 1.2. Sudaryti palankias sąlygas įtraukiajam ugdymui (ĮU) mokyklos bendruomenėje. | 1.2.1. Atliepiami  individualūs mokinių  specialieji ugdymosi  poreikiai. | 1.2.1.1. 100 proc. mokytojų dalyvauja kvalifikacijos kėlimo  renginiuose apie įtraukųjį  ugdymą.  1.2.1.2. Ne mažiau kaip 1 informacinis straipsnis apie įtraukųjį ugdymą mokinių tėvams mokyklos interneto svetainėje.  1.2.1.3. Ne mažiau kaip 2 ugdymo priemonių specialiųjų ugdymosi poreikių mokiniams įsigijimas. | 1.2.1.1.1. 100 proc. mokytojų dalyvauja mokymuose apie įtraukųjį ugdymą.  1.2.1.1.2. Organizuotos konsultacijos mokytojams su „Diemedžio“ ugdymo centro bei Panevėžio m. „Šviesos“ ugdymo centro specialistų komandomis.  1.2.1.2.1. Parengta atmintinė mokinių tėvams <https://raguvosgimnazija.lt/dokumentai>.  1.2.1.3.1. Gimnazijos edukacinės erdvės papildytos inovatyviomis sensorinėmis priemonėmis: interaktyvia smėlio dėže, interaktyviu skaidriu ekranu, kinetiniu smėliu, iš viso beveik už 12 000 eurų. |
| 1.3. Skatinti tarptautinę partnerystę gimnazijoje. | 1.3.1. Tarptautinių projektų veiklose dalyvaus 15 proc. gimnazijos mokytojų, 20 proc. mokinių. | 1.3.1.1. Vykdomi du tarptautiniai projektai.  1.3.1.2. Tobulėja mokytojų komunikavimo ir dalykinė,  mokinių komunikavimo,  pažinimo, socialinė ir emocinė  kompetencijos.  1.3.1.3. Parengti ne mažiau kaip 2 straipsniai apie projektų veiklas ir paviešinti nacionaliniuose švietimo tinklalapiuose. | 1.3.1.1.1. Sėkmingai įgyvendintas tarptautinis „Erasmus+“ KA2 programos projektas „STEM connecting with Art“ – pritraukta 80 000 eurų ES projekto lėšų.  1.3.1.1.2. Kartu su KTU Socialinių, humanitarinių mokslų ir menų fakultetu įgyvendintas tarptautinis mokslinis projektas „YouCount“, kurį finansavo Europos Komisijos tyrimų ir inovacijų programa „Horizontas 2020“.  1.3.1.1.3. 20 proc. gimnazijos mokytojų ir 25 proc. mokinių aktyviai dalyvauja tarptautinių projektų veiklose.  1.3.1.2.1. Įgyvendinant tarptautinius projektus, nuosekliai ugdosi gimnazijos mokytojų ir mokinių dalykinės ir bendrosios kompetencijos.  1.3.1.2.2. Sėkmingai suorganizuota rajono mastu projektinės sklaidos mugė „Projektinių veiklų integravimas į ugdymo turinį“.  1.3.1.3.1. Apie vykdomų projektų veiklas parengti 3 straipsniai, kurie paviešinti tiek gimnazijos tinklapyje <https://raguvosgimnazija.lt/lt/naujienos>, tiek nacionaliniame švietimo tinklapyje „Švietimo naujienos“ https://www.svietimonaujienos.lt/tarptautinis-erasmus-projektas-stem-mokymasis-itraukiant-mena-raguvos-gimnazijoje. |

**2. Užduotys, neįvykdytos ar įvykdytos iš dalies dėl numatytų rizikų (jei tokių buvo)**

|  |  |
| --- | --- |
| Užduotys | Priežastys, rizikos |
| 2.1. Nebuvo | – |

**3. Veiklos, kurios nebuvo planuotos ir nustatytos, bet įvykdytos**

|  |  |
| --- | --- |
| Užduotys / veiklos | Poveikis švietimo įstaigos veiklai |
| 3.1. Aktyviai dalyvauta nacionaliniame projekte „Tūkstantmečio mokyklos“ (TŪM), kartu su komanda rengiant Panevėžio rajono švietimo pažangos planą. | Suburta gimnazijos mokytojų komanda, kuri rinko informaciją mokinių kultūrinio ugdymo aktualijomis, ją analizavo, planavo tikslų ir uždavinių įgyvendinimo priemones, ir tai sudarė palankias sąlygas Panevėžio rajono savivaldybės švietimo pažangos plano tikslinimui ir tobulinimui. |
| 3.2. Veiksmingai panaudotos Kultūros paso lėšos. | 100 proc. klasių naudojosi Kultūros paso paslaugomis. Nuosekliai ugdyti mokinių socialiniai emociniai, bendradarbiavimo ir darbo komandoje įgūdžiai. Edukacinės programos kryptingai ugdė mokinių kompetencijas, stiprino jų emocinę sveikatą. |
| 3.3. Gerinant gimnazijos infrastruktūrą, atlikti remonto darbai: suremontuoti 2 kabinetai, mokinių poilsio erdvė, beveik už 110 000 eurų atnaujintas gimnazijos dirbtuvių pastatas: pakeistas stogas, langai, lauko durys, įrengti 3 san. mazgai, vienas iš jų skirtas žmonėms su negalia, atnaujintos gimnazijos vidaus edukacinės erdvės. | Pagerintos higienos sąlygos gimnazijoje, mokymosi ir darbo aplinkos. |

**4. Pakoreguotos praėjusių metų veiklos užduotys (jei tokių buvo) ir rezultatai**

|  |  |  |  |
| --- | --- | --- | --- |
| Užduotys | Siektini rezultatai | Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos) | Pasiekti rezultatai ir jų rodikliai |
| 4.1. Nebuvo | – | – | – |

**III SKYRIUS**

**GEBĖJIMŲ ATLIKTI PAREIGYBĖS APRAŠYME NUSTATYTAS FUNKCIJAS VERTINIMAS**

**5. Gebėjimų atlikti pareigybės aprašyme nustatytas funkcijas vertinimas**

|  |  |
| --- | --- |
| Vertinimo kriterijai | Pažymimas atitinkamas langelis:  1 – nepatenkinamai;  2 – patenkinamai;  3 – gerai;  4 – labai gerai |
| 5.1. Informacijos ir situacijos valdymas atliekant funkcijas | 1□ 2□ 3□ 4□ |
| 5.2. Išteklių (žmogiškųjų, laiko ir materialinių) paskirstymas | 1□ 2□ 3□ 4□ |
| 5.3. Lyderystės ir vadovavimo efektyvumas | 1□ 2□ 3□ 4□ |
| 5.4. Žinių, gebėjimų ir įgūdžių panaudojimas, atliekant funkcijas ir siekiant rezultatų | 1□ 2□ 3□ 4□ |
| 5.5. Bendras įvertinimas (pažymimas vidurkis) | 1□ 2□ 3□ 4□ |

**IV SKYRIUS**

**PASIEKTŲ REZULTATŲ VYKDANT UŽDUOTIS ĮSIVERTINIMAS IR KOMPETENCIJŲ TOBULINIMAS**

**6. Pasiektų rezultatų vykdant užduotis įsivertinimas**

|  |  |
| --- | --- |
| Užduočių įvykdymo aprašymas | Pažymimas atitinkamas langelis |
| 6.1. Visos užduotys įvykdytos ir viršijo kai kuriuos sutartus vertinimo rodiklius | Labai gerai ☐ |
| 6.2. Užduotys iš esmės įvykdytos arba viena neįvykdyta pagal sutartus vertinimo rodiklius | Gerai ☐ |
| 6.3. Įvykdyta ne mažiau kaip pusė užduočių pagal sutartus vertinimo rodiklius | Patenkinamai ☐ |
| 6.4. Pusė ar daugiau užduotys neįvykdyta pagal sutartus vertinimo rodiklius | Nepatenkinamai ☐ |

**7. Kompetencijos, kurias norėtų tobulinti**

|  |
| --- |
| 7.1. Mokėjimo mokyti. Gilinti supratimą ir kaupti patirtį, kaip paskatinti pedagogų atsakomybę už jų veiklos efektyvumą. |

**V SKYRIUS**

**KITŲ METŲ VEIKLOS LŪKESČIAI**

**8. Kitų metų užduotys**

|  |  |  |
| --- | --- | --- |
| Užduotys | Siektini rezultatai | Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos) |
| 8.1. Sėkmingai įgyvendinti atnaujintą ugdymo turinį. | 8.1.1. Sukurti veiksmingai veikiančią pokyčio valdymo schemą, siekiant atnaujinto ugdymo turinio įgyvendinimo.  8.1.2. Gimnazijos vadovai ir mokytojai  dalyvaus kvalifikacijos  kėlimo renginiuose,  diskusijose atnaujinto ugdymo turinio įgyvendinimo temomis.  8.1.3. Atnaujinti ugdymą reglamentuojančius gimnazijos tvarkos aprašus. | 8.1.1.1. Veiksmingas pokyčių  valdymo planas (žingsniai), įgyvendinant atnaujintą ugdymo turinį gimnazijoje.  8.1.2.1. Gimnazijos vadovai organizuoja mokytojų profesinių  kompetencijų ugdymąsi mokykloje, mokantis vieniems su kitais ir vieniems iš kitų. 100 proc. mokytojų mokysis kolegialiai.  8.1.2.2. 100 proc. gimnazijos mokytojų geba atnaujinti  ilgalaikius dalykų planus,  kurie dera su atnaujintomis  Bendrosiomis programomis, geba įgyvendinti atnaujintą ugdymo turinį.  8.1.3.1. Peržiūrėti ir atnaujinti ugdymą reglamentuojantys tvarkos aprašai. |
| 8.2. Organizuoti universalaus dizaino principais pagrįstą ugdymą. | 8.2.1. Sudaryti palankias sąlygas įvairių gebėjimų mokinių asmeninių pasiekimų ir pažangos ūgčiai, kuriant saugią emocinę ir fizinę aplinką. | 8.2.1.1. 90 proc. mokytojų dalyvauja kvalifikacijos kėlimo  renginiuose apie įtraukųjį  ugdymą.  8.2.1.2. Gimnazijoje veikia efektyvi ir veiksminga VGK veikla, siekianti kiekvieno mokinio pažangos.  8.2.1.3. Parengti ne mažiau kaip 2 informaciniai straipsniai apie įtraukųjį ugdymą ir paviešinti gimnazijos tinklalapyje. |
| 8.3. Aktyviai dalyvauti nacionaliniame švietimo pažangos projekte „Tūkstantmečio mokyklos“. | 8.3.1. Projekto veiklose dalyvaus 40 proc. mokytojų ir 60 proc. mokinių. | 8.3.1.1. Nuosekliai įgyvendinamos suplanuotos ir numatytos projekto veiklos.  8.3.1.2. Gimnazijoje sukurtos inovatyvios ugdymo erdvės įvairių poreikių mokiniams.  8.3.1.3. Parengtas ne mažiau kaip 1 informacinis straipsnis apie projekto veiklas ir paviešintas gimnazijos tinklalapyje. |

**9. Rizika, kuriai esant nustatytos užduotys gali būti neįvykdytos** **(aplinkybės, kurios gali turėti neigiamos įtakos įvykdyti šias užduotis)**

(pildoma suderinus su švietimo įstaigos vadovu)

|  |
| --- |
| 9.1. Nuo darbuotojo valios, kompetencijos ir galimybių nepriklausančios aplinkybės, tokios kaip nedarbingumas, teisiniai ypatumai, ekstremalioji situacija ir kt. |

**VI SKYRIUS**

**VERTINIMO PAGRINDIMAS IR SIŪLYMAI**

**10. Įvertinimas, jo pagrindimas ir siūlymai:**

Gimnazijos tarybos pirmininkas \_\_\_\_\_\_\_\_\_\_ Sigitas Žudys 2024-02-

(parašas)

**11. Įvertinimas, jo pagrindimas ir siūlymai:**

Savivaldybės meras \_\_\_\_\_\_\_\_\_ Antanas Pocius 2024-02-

(parašas)

Galutinis metų veiklos ataskaitos įvertinimas \_\_\_\_\_\_\_\_\_\_\_\_\_\_\_\_\_\_\_\_\_\_.

Susipažinau.

Direktorė \_\_\_\_\_\_\_\_\_\_ Inesa Vietienė 2024-02-

(parašas)